Eldri heimilislæknir og föngulegur hjúkrunarfræðingur á frjósömum aldri komu á hótel þar sem þau ætluðu að dvelja meðan þau tækju þátt í alþjóðlegri ráðstefnu um bólusetningar . Parið sem var ekki par þekktist vel enda samverkafólk til margra ára af sömu læknastöðinni . Við innritun á hótelið varð ljóst að mistök höfðu orðið við bókun þeirra . Í stað þess að fá tvö eins manns herbergi fengu þau úthlutað hjónaherbergi með tvíbreiðu rúmi . Hótelið var fullbókað og því ekki um annað að ræða fyrir ferðalangana en gera sér hjónaherbergið að góðu . Seint um kvöldið þegar gamli læknirinn gekk til náða galopnaði hann gluggann á herberginu og skellti sér svo undir sæng . Eftir stutta stund tilkynnti hjúkkan að henni væri kalt og bað herrann um að loka glugganum . Þá sagði læknirinn : " Ef þér er svona kalt viltu þá kannski að við þykjumst vera hjón ? " Það tísti í hjúkkunni og hún sagði : " Þú segir nokkuð . Ef þú ert til þá er ég alveg til . " Þá rumdi í þeim gamla : " Allt í lagi , þá skalt ÞÚ fara fram úr og loka fjandans glugganum . " Nokkrir læknanemar sátu í fyrirlestri hjá dósent í læknadeild sem fræddi þá um skaðsemi áfengis . Til þess að leggja áherslu á orð sín tók hann nokkra orma og setti þá ofan í krukku sem var hálffull af spíra . Eftir stutta stund voru ormarnir steindauðir . " Jæja , dömur mínar og herrar . Hérna sjáið þið greinilega hvaða áhrif áfengi hefur á óæðri lífverur , " sagði dósentinn . " Hvað haldið þið að þetta segi okkur um áhrif áfengis á manneskjuna ? " Læknanemi í öftustu röð rétti upp hendina og sagði : " Sá sem drekkur áfengi fær ekki ormaveiki . " Kona um sextugt þurfti að skipta um heimilislækni þegar hún flutti úr Kópavogi í Grafarvog . Hún var alveg á nálum þegar hún fór í fyrsta skipti til Ara læknis á Heilsugæslustöðinni í Grafarvogi , sveitt í lófum , með höfuðverk og hjartslátt svo fátt eitt sé upptalið af því sem amaði að henni . " En þetta er ekki neitt sem svona litlar kringlóttar pillur með skoru geta ekki lagað , " sagði konan og sýndi lækninum gamalt pilluglas . " Nei , svona pillur færðu ekki hjá mér því þær eru svo ávanabindandi , " sagði Ari læknir . " Ég held nú síður , " sagði konan hin önugasta . " Ég veit nú betur en það , enda búin að taka töflurnar í fimmtán ár . "